CELEX: C2007/183/32
Language: da
Date: 2007-08-04 00:00:00
Title: Sag C-249/07: Sag anlagt den 23. maj 2007 — Kommissionen for De Europæiske Fællesskaber mod Kongeriget Nederlandene

4.8.2007   
            
            
               DA
            
            
               Den Europæiske Unions Tidende
            
            
               C 183/19
            
         Sag anlagt den 23. maj 2007 — Kommissionen for De Europæiske Fællesskaber mod Kongeriget Nederlandene
   (Sag C-249/07)
   (2007/C 183/32)
   Processprog: nederlandsk
   Parter
   
      Sagsøger: Kommissionen for De Europæiske Fællesskaber (ved M. Konstantinidis og S.B. Noë, som befuldmægtigede)
   
      Sagsøgt: Kongeriget Nederlandene
   Sagsøgerens påstande
   
               —
            
            
               Det fastslås, at Kongeriget Nederlandene ikke har efterkommet sine forpligtelser i henhold til artikel 28 EF og artikel 30 EF, idet det har indført en ordning med forudgående godkendelse af østers og muslinger, der er bestemt til udsættelse i det nederlandske kystområde, som tilhører arter, der er hjemmehørende i Nederlandene og som er forskriftsmæssigt indført fra andre medlemslande.
            
         
               —
            
            
               Kongeriget Nederlandene tilpligtes at betale sagens omkostninger.
            
         Søgsmålsgrunde og væsentligste argumenter
   Det i de nederlandske bestemmelser fastsatte forbud mod uden forudgående tilladelse at udsætte muslinger og østers, der stammer fra andre medlemslande, hindrer samhandelen i det indre marked og hindrer muslinger og østers fra andre medlemsstaters tilgang til markedet.
   Denne nationale foranstaltning er ikke berettiget.